Marvel Beri Penghormatan Pada Chadwick Boseman Dengan Kongsikan Video Belakang Tabir Black Panther
Marvel Studios telah mengeluarkan video penghormatan kepada mendiang Chadwick Boseman yang meninggal dunia pada Jumaat (waktu tempatan) yang lalu selepas bertarung dengan penyakit kanser usus.  Video yang dikeluarkan itu memaparkan sesi belakang tabir filem Black Panther sambil memberi penghormatan kepada mendiang yang memainkan watak ikonik itu. Anda boleh saksikan video tersebut dibawah.  Black Panther merupakan filem adiwira kedua mendiang selepas membuat kemunculan pertama sebagai Black Panther dalam filem Captain America: Civil War. Filem ini bukan sahaja berjaya mendapat pencalonan di beberapa acara anugerah bertaraf global, tetapi turut menjadi inspirasi kepada golongan kulit hitam di Amerika Syarikat.  Berdasarkan Komik Marvel dari Stan Lee dan Jack Kirby, Black Panther diarahkan Ryan Coogler dan dibintangi mendiang Chadwick Boseman, Michael B. Jordan, Lupita Nyong’o, Forest Whitaker, Danai Gurira, Daniel Kaluuya, Angela Bassett, Martin Freeman, Letitia Wright, Winston Duke, dan Andy Serkis.